
PIEŠĖJAS 


Tylią naktį pamažėli, 
Kai visi, visi ilsėjos, 
Saltis, žilasai piešėjas, 
Prie langų tyliai atėjo. 
Emė piešti. Stai ant vieno 
Zvaigždės puiki mėnesiena, 
Debesėliai susiglaudę, 
Cia pabalę, čia paraudę. 
Stai ant antro lango piešia 
Skaisčią saulę, dieną šviesią, 
O ant trečio daug gėlelių 
Ir lelijų ir rūtelių; 
Ant ketvirto — kiškį, lapę 
lr gandrelį ilgasnapį. 
O ant penktojo —eglaitę, 
Ant eglaitės—voveraitę... 
Dirbo, triūso mūs piešėjas, 
Ko! dienelė švist pradėjo, 
O išaušus paskubėjo 
Pasislėpt pas šiaurės vėją. 
Kai saulutė suspindėjo , 
Tai langai vaizdais mirgėjo. 
Tai išpiešti mūs langeliai — 
Džiaugias keldamies vaikeliai. 
Dagilis. 

NEMUNAS 


Netoli nuo Ančios žiočių Ne- 
muno vaga pradeda skirti mūsų 
kraštą nuo Lietuvos Respublikos. 
Nemuno vagos vidurys—tai siena 
tarp tų kraštų. 


Netrukus priplauksime Druski- 
ninkus. Tai graži 
niais, kurių vandeniu žmonės gy- 
dosi nuo įvairių ligų. Cia prista- 
tyta gražių. namelių, čia vasaro- 
mis suvažiuoja kartais labai iš to- 
limų kraštų ligonys ieškoti svei- 
katos. Druskininkuose ir jų apy- 


linkėje iš seno gyvena lietuviai. 
Apie Druskininkus mini seni vo- 
kiečių raštai. Kryžiuočiai pora kartų 
buvo juos aplankę ir buvo mėginę 
paimti pastatytąją čia pilį. Dabar tos 
Kitame 


pilies nė ženklo nebeliko. 


Nemuno krante yra Baltašiškių 
kaimas. Prieš Didįjį karą per Ne- 
muną į tą kaimą buvo permestas 
tiltas, vieni pas kitus galėjo laisvai 
lankytis. Prie Druskininkų plaukia 
Ratnyčėlės upelis. Jis išplaukia iš 
netoli esamo Latažerio ežero. 
Ratnyčėlės žiotyse įtaisyta puiki 
maudyklė į Druskininkus atvyku- 
siems ligoniams. Už 3 kilometrų 
yra Ratnyčios miestelis, vien lie- 
tuvių ir žydų gyvenamas. Jo baž- 
nyčia jau iš tolo matyti. Druski- 


- 


vieta su šalti-- 


ninkuose taip pat yra daili baž- 
nyčia. 

Druskininkų apylinkėje yra ir 
pelkių. Zmonėse yra užsilikusių 
įdomių pasakojimų apie tų pelkių 
atsiradimą. Esą toje vietoje labai 
seniai buvęs nemažas Raigardo 
miestas. Jojo gyventojai esą buvę 
labai turtingi, jojo valdovas— nepa- 
prastai galingas. Ir tas miestas už 
gyventojų nuodėmes esą prasme- 
gęs ežeran su visais namais, su 
bažnyč omis, su visais turtais. Kas 
panorėtų apie tai daugiau pasi- 
skaityti, tegu ima Vinco Krėvės 
surinktus žmonių pasakojimus, o 
iš jų sužinos visą Raigardo ne- 
paprastąją istoriją. 

Palikime Druskininkus ir plau- 
kime toliau, Nemuno krantai ne- 
paprastai gražūs, žavingi, apaugę 
žaliais miškais, krūmais, išraižyti 
giliais grioviais, kuriais atplaukia 
Nemuno pasitikti nedideli upokš- 
niai. O juk buvo laikai, kada vi- 
sas mūsų kraštas perdėm sken- 
dėjo tankiuose, kartais nejžengia- 
muose miškuose. Anuomet susi- 
siekimas Nėmunu buvo pats pato- 
giausias. Jo vaga į mūsų kraštą 
veržėsi įvairūs priešai: iš vakarų 
kryžiuočiai, iš rytų—slavai. Atvyk- 
davo Nemunu ne vien plėšikai, 
bet ir pirkliai, ieškodami mūsų 
krašte „šiaurės aukso“ — gintaro. 
Su pirkliais mūsų protėviai prekė- 
mis apsimainydavo, priešus pasi- 
tikdavo su ginklu rankose. Oi, 
daug Nemunu nuplaukė mūsų pro- 
tėvių ir mūsų priešų kraujo! Štai 
kodėl mums taip brangi ta šven- 
toji žemelė, kurią mums paliko 
mūsų protėviai, įsakydami ją sau- 
goti. kaip akį kaktoje. 

Štai kairiame Nemuno krante 
matyti bažnyčios bokštai. Tai Liš- 
kiava. Dabar Liškiava mažas baž- 
nytkaimis. Senovėje ji buvo daug 

didesnė, ir jos garsas siekė toli, 
plačiai. Sako, čia žiloje senovėje 
stovėjusi didelė ir galinga pilis, 
kurioje ilgą laiką gyvenęs pirma- 
sis Lietuvos karalius Mindaugas. 
Garsi toji pilis buvo ir ne vieną 
kartą plėšrieji kryžiuočiai susilau- 
žydavę dantis, ją beimdami ir 
Paimti nepajėgdami. Pilies likučius 
vietos žmonės dar ir dabar paro- 
dyti gali. Oir po Mindaugo ne vie- 

nas mūsų kunigaikštis ir karalius 
viešėdavo Liškiavoje, jos apylin- 
kėje medžiodavo, stumbrus ir tau- 
rus iš vilyčių šaudydavo. Kas no- 
rėtų daugiau apie Liškiavą suži- 
noti, tas tegu paskaito V, Krėvės 
surinktus pasakojimus apie ją ir 
jos didingą praeitį. i 

O mes plaukime toliau. 


V. B. 


VAKARAS 


Tylus vakarėlis, 
Saulės nematyti. 
Juodas debesėlis 
Nor mus užmigdyti. 


Štai mano trobelė, 
tai mano namai, — 
Šviesa už langelio 
Spindi maloniai. 


Pirkioj susirinkus 
Mūs visa šeima 

Dirba, ką išmano: 
Mat, tokia tvarka. 


Tenai prie langelio 
Dūmų kamuolys, 
Tai tėvelio pypkės 
Juodas sūkurys. 


Staklės paliai stalą, 
Ratelis kampe, — 
Mama ir sesutė 
Triūsia vis darbe. 


Dar yra šeimynos 
Gerbiamas narys: 
Tai senelis mano, — 
Ten ant krosnies jis. 


Buvo ir senutė, 

Bet jau ją seniai 
Amžiname guoly 
Priglaudė kapai. 


Iš visos šeimynos 
Mažas aš esu 
Ir sunkių darbelių 
Dirbti negaliu. 


Einu į mokyklą, 
Jau gerai rašau; 
Dažnai iš „Varpelio“ J 
Si tą paskaitau. c 


Visi tų žinelių 
Nori paklausyt, 
Kai iš laikraštėlio 
Pradedu skaityt. 


Tamsūs vakareliai 

Bėga mums linksmai, — 
Laukia patalėlis 

Ir jame sapnai. 


S MS ECS 

Negerk, brolyt, biaurios degtinės, 
Netemdink proto sau nuodais, 
Neleisk skatiko paskutinio, 
Uždirbto taip didžiais vargais. 


Giutuoklis laimės nesulaukia, — 
Vargai, trūkumai — jo draugai, 
Sviesių dienelių nebemato 

Nei jis patsai, nei jo vaikai. 


K. Černius. 


Žvirblis—Gyrūnas 


Kartą audra išvertė ąžuo- 
lą. Ąžuolas-galiūnas virsdamas 
prispaudė vargšę zylelę. 

— Gelbėkit, gelbėkit! Spar- 
nelį mano gelbėkit! 

Subėgo žvėrys,  sulėkė 
, paukščiai. Bėgioja, tūpsi, bet 
nieko padaryti negali. Kas gi 
pakels tokį milžiną? 

Atlėkė žvirblis—pasipūtėlis. 

— Ko laukiat, ko tūpsinė- 
jat? — šaukia. 

— O ką mes padarysime? 

— Ką?! Pakelti ąžuolą, ir 
zylelė išlįs. 1 

— Pakelti? Bet kas pakels 
toki sunkumą? 

— Kas... O aš! Toki menk- 
niekį tai nėra man ko kelti. 
Patieskit tik man kilimą, nes 
nenoriu susibiauroti. 


Patiesė jam puikų, platų 
geltoną ąžuolo lapą. Palindo 
žvirblis, spiriasi, stena, o ąžuo- 
las nė krust. 

— Blogas man kilimas!-—- 
šaukia žvirblis. — Man reikia 
raudono kilimo. Man ir negar- 
bė ant geltono kilimo stovėti. 

Išsibėgiojo ir išsilakstė žvė- 
rys ir paukščiai ieškoti rau- 
dono kilimo. Ilgai ieškojo, bet 
raudono kilimo nerado, kuo- 
met sugrįžo, rado zylelę jau 
be žado. Visi nuliūdo, o žvir- 
blis piktai sumurmėjo. 

-— Tai ne mano kaltė. O 


kad būtumet man kitą kilimą 


suradę, tai būčiau parodęs, 
ką aš galiu, o, o! 
Ir nuskrido. 
Atsiuntė Dagilis. 


j | Nr 5(40) 


VARPELIS 69 


Jos akytės mirga... 


Kiškelis 


Mokykloje buvo pertrauka. 
Kiškelis bebėgdamas pervertė 
trečios klasės Kastytę. Kastytė 
"ėmė verkti. 

— Kas tau?— klausia mo- 
kytoja. 

— Kiškelis iš penktos kla- 
Sès sumušė maneee. 

— Tuo tarpu pasigirdo var- 
pelis. Vaikai susėjo į klasę. 

— Aldut, — tarė mokytoja 
trečios klasės budėtojai,— eik 
l ketvirtą klasę ir paprašyk 
Poną, kad atsiųstų čia Kiškelį. 

—- Aldutė, nieko apie Kas- 


tytės nelaimę nežinodama, nu- 
ėjo pas ketvirtos klasės mo- 
kytoją ir sako: 

— Panelė 
Kiškelį. 

Mokytojas tuoj atidarė spin- 
tą, paėmė iškimštą kiškį ir pa- 
davė. : 

Žiūri trečios klasės vai- 
kai—o čia Aldutė su iškimštu 
kiškiu ateina. 

Tai buvo juoko, dargi pati 
Kastytė užmiršo savo pyktį ir 
kartu ėmė su vaikais juoktis. 

Atsiuntė Kietis. 


prašė atsiųsti 

alaus, gaidys 


Gražūs Simanų balandėliai. Kai 
sutūpia jie ant pirkios stogo, kai 
pradeda burkuoti, tai ir atsigėrėti 
negalima. Štai patinėlis vaikšto 
aplink patelę ir vis žada: 

— Zirrrrnių! žirrrnių! žirrrniųųų! 

O patelė, nuleidusi galvutę, be- 
simeilindama, prašo: 

— Grrreičiau! grrreičiau! 

Gražūs ir meilūs Simanų ba- 
landėliai. 

Patiko jie ir Keraičių Joneliui. 
Jis dažnai žiūrėdavęs į juos ir vis 
gėrėdavęsis jais. O kaip jis norėtų 
turėti tokius balandėlius! 

— Klausyk, — sakė jam Vincų 
Petrelis, — tu gali išsiauginti ir 
savų balandėlių, tik reikia prisi- 
jaukinti pirmąją porą. 

— Ir aš tai žinau, — atsakė Jo- 
nelis. — Bet kaip tai padaryti? 

— Palauk, — ramina Petrelis, 
-— aš jau žinau, mane mokė ma- 
no vyresnysis brolis Poviliukas. 
>. — Tai papasakok ir man, — 
prašė Jonelis. 

— Tu.pamirkink degtinėje kvie- 
čių, Kai jie išbrinks, paberk kieme 
balandėliams. Balandėliai jų pri- 


les, pasigers ir tavo kiemą pa- 
mėgs, iš jo niekur kitur išskristi 
nebenorės. 

— Ar tai gali būti? — nudžiu- 
go Jonelis. 


— Mane taip Poviliukas mokė, 
o jis nemelagis. Pagaliau, pamė- 
gink, sužinosi — ir man pasakysi. 


"Nužiūrėjo Jonelis vieną antrą 
degtinės stikliuką.  Isbrinkusius 
„kviečius pabėrė kieme ir laukia, 
„kas bus. O čia mamytė jį pašaukė, 
liepė bėgti pas dėdienę kitan kai- 
mo galan, parnešti rėtį. Jonelis 
turėjo mesti savo kviečius ir bėgti. 


Kol nubėgo, kol išpasakojo dėdie- 
nei reikalą, kol rėtį gavo ir kol 
parbėgo, kieme kviečių jau nebe- 
buvo. Nesimatė niekur nė balan- 
džių apsvaigusių. 

Kur visa dingo? 

Kai Jonelis pabėrė kviečius, 
balandėliai tupėjo ant stogo ir vi- 
sa matė. Kai Jonelis mamos lie- 
piamas išbėgo iš kiemo, patinėlis 
nutūpęs prie kviečių ėmė šaukti 
ir patinėlę. Išgirdo skiedryną be- 
kapstąs gaidys ir kuo greičiausiai 


atbėgo prie balandėlio. 


— Ko?! Tau kviečiai? — pa- 
klausė iškėlęs galvą gaidys. — Ar 
tu neisi man nuo jų! — suriko jis 
ir, iškėlęs snapą, plasnodamas 
sparnais, šoko prie balandėlio. 

Balandžiai —taikaus būdo paukš- | 
čiai, su niekuo nesivaidina ir ne- 
sipeša. Ir šis balandėlis purptelėjo 
ir nuo kviečių nuskrido pas pati- 
nėlė. ma 

— Zirrrnių! žirrrnių! — pradėjo 
žadėti jai, betūpčiodamas aplink ją. 

— Grrreičiau! grrreičiau! — at- 
sakinėjo jam patelė, nuleidusi gal- 
vutę. 

O gaidys, pripuolęs prie tokio 
skanėsto, pats kviečius rinko ir 
vištų pasikviesti pamiršo. 

— Tik, tik, tik! tik, tik, tik! — * 
kalbėjo patenkintas gaidys, be- 
rinkdamas grūdus. Ir juo daugiau 
jis jų rinko, juo labiau jam akyse 
raibo, juo daugizu jojo galvelė 
svaigo. Kai prarijo paskutinį grū- 
dą ir pakėlė galvą, o ji tokia sun- 
ki, kaip švininė, ir visas kiemas 
su tvartais ir kluonu tik sukesi, 
tik sukasi. Per spragą tvoroje pra- 
sispraudė gaidys ir tarp dilgelių 
sukniubo, 


IH. 
— Put, put, put! — ėmė šaukti 


Keraitienė vištų, išėjusi iš pirkios 


g 

su ` miežiais 
put, put! į 

Subėgo vištos prie beriamų 
miežių. Keraitienė žiūri, — gaidžio 


prijuostėje. — Put, 


„trūksta. 


'— Svieteli margasai! O kur 
mūsų gaidelis, kad jo nematyti? 
Ar kartais vanagas jo nepagro- 
bė? — pradėjo ji aimanuoti. 

Išbėrė visus miežius ir nuėjo 
ieškoti gaidžio. Pažiūrėjo darže, 
metė akj pakluonėn, apsidairė prie 
miežių lauko, — nėra gaidelio. Jau 
grįždama namo, žvilgterėjo patvo- 
rin į dilgėlyną, ir rado. Guli jos 
gaidelis sukniubęs, sparnus išsklei- 
dęs, kaklą ištiesęs. 

— Svieteli margasai! Kas per 
nevidonas tave nudobė? — stebė- 
josi Keraitienė, paėmusi gaidelį 
i rankas. — Dar šiltas vargšelis, 
matyt, neseniai jį toji nelaimė 
ištiko. Kad aš žinočiau, kas ji nu- 
dobė, duočiau aš jam už mano 
gaidelį, mano vištelių saugotoją... 

Parsinešė Kirdeikienė gaidelį 
namo, ant suolo padėjo. Guli jis 
su nusvirusia galva, kaip negyvas, 

— Na gi čia kas per dyvai? — 
paklausė Kirdeikis, įėjęs pirkion 
ir pamatęs gaidį. 

— Nežinau, kas su juo atsiti- 
ko, — atsakė žmona. — Ar jj kas 
nudobė, ar kokia liga jį pasmau- 
gė... Radau begulintį dilgėlyne. 

— Mesk, motin, jį per tvorą, — 
pasakė Kirdeikis ir nužėrė nuo 
suolo žemėn. 2 

— Palauk, kiek apipešime jį 
ir išmesime. Bet kas galėjo su juo, 

svieteli margasai, atsitikti? Dar, va, 
iš ryto skiedryną draskė, pati ma- 
čiau, o jau apie vidudienį negyvą - 
užtikau, — negalėjo nurimti šei- 
mininkė. 

Samdinė Katrė paėmė gaidį nuo 
žemės, nusinešė -priemenėn, pasi- 
dėjo ant kaladės ir pradėjo pe- 
šioti. Išpešiojo plunksnas iš pečių, 
iš kaklo, iš krūtinės. Norėjo dar 
išrauti ir iš sparnų, bet nesuge- 
bėjo. Apipešiotą metė vėl dilgė- 
lynan. 


IV. 


— Svieteli margasai, kas čia 
per baidyklė selina prie mano viš- 
telių, — ėmė šaukti Kirdeikienė, 
išėjusi į pavakarę pažiūrėti vištų. 

Atbėgo ir Katrė. 

Šeimininkėle, tai tamstų 
gaidys! Dievaž, tai tas pats, kurį 
aš per pietus apipešiojau!—sušuko 
nustebusi Kirdeikių samdinė. 

— Oje, svieteli margasai. Tik- 
rai, tai jis prie vištų grįžta, O koks 
jis juokingas... 

Išgirdo Jonelis. Atbėgo ir jis. 
Jonelis visa suprato, motinai pa- 
pasakojo apie degtinėje išbrinky- 
tus kviečius, balandžių jaukinimą. 

— Gal būt, Joneli, kad jis juos 
surinko ir pasigėrė. Gerai tau, 
girtuokli! — ėmė barti gaidį Kir- 
deikienė. — Kitą kartą žinosi tu 
man kaip girtuokliauti... 

O gaidys, nuleidęs galvą ir 
uodegą, glaudėsi prie vištų. Vištos 
traukėsi nuo jo, matyt, prisivengė 
nematyto neregėto svečio. 

| v. B. 


Žvirblis žiemą 


Kapstosi pusnyne žvirblis, 
Ieško liūdnas maisto, 

Purto sniegą, drasko žemę, 
Šalčio nebepaiso. 


Laksto, sukasi žvirblelis, 
Alkanas, nelesęs, 
Ilgai tupi prie virtuvės, 
vilgsnis jo prigesęs. 
V. Sankauskas. 

Gandro nuotykiai Egipte 


Kai gandras po kelių valandų 
vėl pažiūrėjo žemyn, jis pamatė 
beskubanti visą būrį gyvių, panašių 
į skruzdėles, tig daug didesnių. 

/ — Tai yra termitai, — paaškino 

špygmedis. — Dabar gausi pama- 
tyti, kaip kiti apsidirbs su gyvate, 
kurios tu taip bijai. 
- Termitų prisirinko keli šimtai, 
paskui gal ir tūkstančiai. Vieni lipo 
ant gyvatės, kiti po jąja lindo. Ap- 
spitę visą, pradėjo ėsti. Gyvatė ne- 
sijudino iš vietos, tik tarpais krūp- 
čiojo, vabzdžių kramtoma. 

Gandras nustebęs stovėjo ir 
žiūrėjo prasižiojęs; tada špygmedis 
jam paaiškino: 

—/ Gyvatė buvo labai išalkus, 
o dabar iš karto per daug prisirijo. 
Jos nelaimei netoli buvo termitų 
lizdas. Dabar jie ją pribaigs. 

Gandras stovėjo ir žiūrėjo, kaip 
vabzdžiai ėdė gyvą gyvatę. 

Kitą rytą jau buvo matyti tiktai 
gyvatės ir antilopės griaučiai. Ter- 
mitai buvo pasišalinę. 


Kiek laiko gandras apie ėdes 
ir pagalvoti negalėjo. Jis stovėjo 
ant šakos ir pilnas pasiilgimo gal- 
vojo apie šiaurę, kur jo draugai 
jau turėjo būti susikrovę lizdus ir 
jų patelės vaikus beperinčios. Gand- 
ras jautėsi čia tame keistame 
krašte vienas, visų pamirštas. 

— Vis dėlto turėsi ko palesti 
pasiieškoti, — prakalbino jį špyg- 
medis. 

Tada gandras pasijuto tikrai ge- 
rai išalkęs. Bet aplinkui visur buvo 
pilna varlių, kirmėlių, tai greitai 
pasisotino ir vėl ėmė gėrėtis gra- 
žiomis gėlėmis, tarpia žole ir mir- 
gančiais aplinkui paukščiais ir vabz- 
džiais. Vieną naktį, kada mėnulis 
gražiai švietė ties Nylu, gandras 
pamatė tokį gražų daiktą, kad ne- 


ištūrėjo nepažadinęs špygmedžio ir 
nepaklausęs, kas tai yra. : 


se Labai 
atsigėrėti gandras. Tas didelis, mė- 
lynas žiedas svyravo ties vandeniu. 
Tokių žiedų buvo ir daugiau. Be - 


gražu! — negalėjo 


mėlynų buvo ir baltų ir šviesiai 
raudonų. Prie mėnulio šviesos jie 
atrodė toki gražūs, kad gandras 
sužavėtas iškėlė snapą ir ėmė ka- 
lenti. 

Špygmedis paaiškino jam. 

-— Lotoso šaknys po vandeniu 
dumble. Šiuo metu iš jų išdygsta 
leinūs diegai, ant jų atsiranda lapų 
ir pumpurų, kurie iškyla į vandens 
paviršių. Tie pumpurai prasisklei- 
džia tiktai naktį ir virsta puikiais 
žiedais; kai saulė užteka, žiedai su- 
sitraukia ir nuvirsta, beveik po 
vandeniu pasineria. 

— Visai kaip mūs jūrų rožė, — 
atsiliepė gandras patenkintas. 

Laikas ėjo. Medyje nunoko vai- 
siai. Vaisių visur buvo pilna. 

Gandras neblogiausiai mito kir- 
mėlėmis, spragėmis, vabalais. Ta- 
čiau tarpais imdavo ir pasigesdavo 
ko kito, ko geresnio. 

— Pasakyk, špygmedi, — pa- 
klausė jis kartą, — ar nėra čia 
driežų ar ko panašaus? 

— Aš tokio pavadinimo nesu 
girdėjęs, —atsakė medis; —bet mė- 
gink man nupasakoti, kaip tie drie- 
žai atrodo. 

—“Jie keturkojai, ilgom smai- 
liom uodegom, bet ir plaukioja. Ir 
labai gardūs. 

— Kad tokio gyvio nepažįstu. 
Bet palauk... ar nebus krakad las? 
Krakadilas keturkojis, su uodega, 
gali matyti jį vandenyje ir- ant 
kranto... taip, tai bus krakadilas. 
Bet ar jis gardus, to, žinoma, ne- 
galiu pasakyti. 

— Tai yra tokių!-—apsidžiaugė 


gandras. — Meldžiamas, parodyk 


man nors vieną! 

— Krakadilų čia yra kiek nori, 
tik ar jie nebus tau per dideli ir 
per storžieviai. 

— Dėl to per daug nesirūpink! 
Driežas palieka driežu. Aš jų savo 
krašte daug surijęs. Juo didesni 
jie, juo gardesni. 

— Ar jau užmiršai, kaip ten su 
gyvate tau buvo? — priminė špyg- 
medis, 

— Apie tai nekalbėk, tai buvo 
visai kas kita. Sakyk greičiau, kur 
rasti tų krakadilų-driežų? 

Medis pažiūrėjo žemyn į upę. 
Ten nukreipė snapą gandras ir ne- 
kantriai laukė. 

— Štai jau matau vieną!—pas- 
kui pasakė špygmedis. — Žiūrėk, 
tenai guli vandenyje lyg kokia sa- 
lelė. Arti jos kyšo kas iš vandens... 
tai bus krakadilo nosis. 

— Iš taip toli sunku gerai įžiū- 
rėti, — atsakė gandras, — bet salą 
matau. Aš nulėksiu tenai, atsitūp- 

didžiulis snukis 


siu ant salos, tai driežas man ne- 
paspruks. 

Pakilo ir nulėkė. 

— Palauk! Sustok! - ėmė šaukti 
špygmedis.— Ar iš proto eini, gand- 
re? Ta sala tai begemoto galva, 
būk atsargus! 

Netrukus jis jau tupėjo ant sa- 
los ir galėjo gerai matyt driežo 
nosies galą. Driežas turėjo būti 
labai didelis, bet gandras pasiruošė 
ji griebti. 

— (Giandrai!.. Gandrai!.. Ar pro- 
tas tau maišosi?—ėmė šaukti špyg- 
medis. 

Gandras jo negirdėjo. 

Tik sala staiga sujudo, susvy- 
ravo — mat, begemotas pajudino 
galvą. 


Tuojau iš vandens kyštelėjo 
ir siekė gandro. 
Gandras „suriko ir pašoko iš vie- 
tos, norėjo pakilti, lėkti. Bet kra- 
kadilas sus pėjo pačiupti jį už piršto... 

Gandras sugrįžo į špygmedį iš- 
sigandęs, iš kojos kraujas lašeno. 


Jis plasnojo sparnais ir kaleno 
visas susijaudinęs. 
— Matai, atsitiko tas pat, kas 


su gyvate, —pasakė jam medis. s 
Geriau maitinkis mažomis kirmė- 

— Nenorlu čia ilgiau būti. 

Išskėtė sparnus ir pasileido 
lėkti. 

Spygmedis jam šūktelėjo: 

— lr d kui nepasakysi, kad 
tave čia buvau priglaudęs ir glo- 
bojau. 

Bet gandras tų žodžių jau nebe- 
girdėjo. Jis lėkė, kiek jo sparnai 
nešė, bėgo, klibikštavo savo sužei- 
stąja koja. Lėkė, bėgo, kad tik 
greičiau iš to krašto paspruktų. 

Vieną rytą vaikai, išėję į kle- 
bonijos kiemą, išgirdo linksmai ka- 
lenantį gandrą. Pakėlę galvas, pa- 
matė ant stogo lizde sugrįžusi gand- 
rą. Lizdas buvo aptaršytas, bet 
jam nieko nesakė. Jis stovėjo iš- 
kėlęs snapą ir laimingas kaleno. 
Tuo kalenimu jis norėjo pasakyti: 


lėmis ir straigėms, jos tau labiau , — Kaip puiku mielame gimta- 
tinka. jame krašte! 
— Ne! Nieks man šitame krašte Iš Osvaldo raštų 


netinka! —atsakė gandras. vertė Pr. Mašiotas 


——1— 05 aa -— 


U-ti-ti-ti! 


Ūl-ti-ti-ti, šiurpas ima — 
šalta užu lango.; 

Šiaurės svečiui atilankius, 
gėlės nusigando. 


Nusigando ir medeliai — 
ėmė lapus mesti, 
vienmarškiniams pasilikus, 
reikia šaltis kęsti. 


Ir paukšteliai giesmininkai 
liovėsi giedoti. 
Į šiltus kraštus išskrido 
maisto sau ieškoti. 


Tiktai žvirblis, nors ir mažas, 
tikras yra vyras: 
per didžiausius šalčius, speigus 
jis išlieka gyvas. 


Pr. Imsrys 


i 

Krinta snaigės, krinta baltos, 
Minkštučiutės, lyg pūkeliai, 
O pro langą, pro užkaltą 


Jomis žavisi vaikeliai. 


Jaunesnysis gi Pilypas, 


Kurs yr išdaigų mėgėjas, 
Tuoj. skubiai pastogėn lipa, 
Net kopėčios svyrinėja. 

KRINTA SNAIGĖS... 


O kai snaigės krist nustojo, 
Vyresnysis jų. Jokūbas 
Šiltai velkas, aunas kojas 


Ir kieman pažaisti skuba. 


4 I | 


a 


A 
Ẹ 


Ko jis lipo — paaiškėja 
Iš ketvirto paveikslėlio; 
Linksma išdaigų mėgėjui, 
O vargelis Jokūbėliui. 

Senis mokytojas 


Kaziukas, Aliukas ir Kastytė 
šiandien anksti išėjo mokyklon. 

Eina, kalba ir džiaugiasi, kad 
taip graži žiema. 

— Puiku šiandien, — kalba Ka- 
ziukas, — nei šalta, nei šilta, taip 
kaip reikiant. 

— Zinot ką? —tarė Aliukas. — 
anksti, nulipdykime iš sniego senj. 

— Valio! -- sušuko Kaziukas. 
: Metė visi kuprines ir ėmė lipdyti 
senį. Kaip bematant nulipdė—sto- 
/ riausį, aukščiausį. Stovi sniego se- 

nis ir šypsosi į vaikus. 
 — Zinote,—sako Kaziukas—juk 
senis be kepurės ir pliku kaklu, 
tai jam bus šalta. Reikia jam ke- 
purė užmaukšlinti ir kaklas aprišti. 

— Aš padarysiu, — pasisiūlė 
Kastytė. 

Tuojau išsiėmė iš kuprinės lapą 
spalvoto popieriaus ir padarė puikią 
skrybėlę, paskiau iš kito lapo plo- 
nesnio popieriaus padarė šaliką. Ir 
taip parėdė savo senuką. 

— Na, sudielįi Mums laikas į mo- 
kyklą —norėjo atsisveikinti vaikai, 
bet senukas ėmė verkti ir prašyti. 

e Nepalikite manęs vieno, pa- 
siimkite kartu į mokyklą. 

- Gerai! —sutiko vaikai. 

— Kur tu atsisėsi, senuti? — 
klausia Kastytė,—gal prie krosnies? 

— üü, blogai, — sudejavo se- 
nukas? —Tai ir krosnis yra? Ir dar, 
tur būt, karšta. Tai bus blogai, 
visas sutirpsiu. Tai jau sudie, ei- 
kite vieni į klasę, o aš paliksiu 
"ore 


ir pasiklausysiu prie lango, 
kaip jūs ten mokotės. 
Ir pasiliko. 
Vaikai mokosi, o senutėlis klau- 
sosi už lango, dargi nosį prie 


stiklo prispaudęs. 
— Tai įdomių dalykų tie vai- 
kai mokosi, —stebisi senutis. 
Staiga apsigrįžo ir nukūrė į 
mišką. 


— Kiškeliai, voveraitės, pelai- 
tės, nykštukėliai, eikšekite, eikše- 


kite! — ėmė šaukti. 
Subėgo kiškiai, voverės, nyk- 
štukai, pelaitės. ; 
— Eikšekite, brolyčiai, išmo- 
kysiu jus to, ko žmonių vaikai 
mokosi. 


Nudžiugo visi žvėreliai, klausėsi. 

Ir prasidėjo mokslas. Sakė ei- 
les, sakė pasakas apie kiškelius 
ir voveraites, apie nykštukus, apie 
geras karalaites ir gerus vaike- 
lius. O paskiau kad ėmė lazda ra- 
šyti ant sniego ir a ir b ir <. 


Paskiau prasidėjo aritmetika. Cia 


tai buvo kuo sunkiausiai. Senis 
nykštukas niekaip nežinojo, kiek 
bus 2 4-2. Bet senelis pasirodė 
geras mokytojas esąs. Tuoj su- 
statė dvi voveraites, o paskiau dar 
dvi, ir nykštukas išmoko. 

Būtų dar daug ko išmokęs sa- 
vo mokinius, kad nebūtų atsiti- 
kusi nelaimė. Mat, sužinojo apie 
nepaprastą mokytoją senė varna. 
Tuojau atskrido pavargusi, uždu- 


susi. Tai buvo labai nemandagus 
paukštis. Atlėkusi norėjo atsitūpti 
senučiui ant galvos. O galva ir 


be to buvo jau palinkusi nuo sun- 
kaus mokymo. Neišlaikė varnos 
sunkumo, nulūžo ir sudužo. Kilo 
didelis sumišimas, triukšmas ir 
verksmas. Labiausiai verkė senis 
nykštukas. 

Nežinia, kuomet būtų nustoję 
verkti savo mokytojo, jeigu nebū- 
tų vaikai atbėgę. 

— Vaje, mūsų 
galvos! 

Tuojau visi šoko prie darbo, 
ir senutis turėjo naują SAR gra- 
žesnę galvą. 

Vaikai nubėgo namo košės val- 
gyti, o jų senelis nudūlino miškan 
žvėrelių mokinti. 

Atsiuntė Dagilis. 


senutis be 

Žiemos džiaugsmas 


Asmenys: žiema, aitvaras, Šv. 
Petras, Arkangelas, senutė, Kasty- 
tė, Vytukas, Jonukas, Šv. Marija, 

v. Juozapas, Kūdikėlis, piemenė- 
liai, snaigės, ūkininkai, liepsnutės 
ir kiti. 


1 VEIKSMAS 
I SCENA 


Paprasta pirkia. Krosnis kurenasi,. 
Prie krosnies šildosi vaikai. Netoli 
krosnies senutė verpia. 


Kastytė (nori atidaryti krosnį) 
Ai, kaip karšta! (visi nusigąsta). 

Senutė Atsargiau, nudegsi. 

Kastytė (su ašaromis) Skau- 
da! 

Senutė (nusigandusi). Nude- 
gei? Parodyk rankutę (pučia). Ne- 
beskauda? 

Kastytė (apsikęsdama per 
ašaras). Nebeskauda... Kai senutė 
papūtė, tai nebeskauda... 

Senutė (glostydama). Mažutė... 

Jonukas. Et, niekis, senut! 
Išgys, kol tekės. 

Kastytė (piktai, pamėgdžio- 
dama). Tekės, tekės... Pameni, kaip 
šiandien šaukei mokykloje? Tru- 
putį įsidūrė pirštą, kad ėmė šaukti: 
„ajai! ajai!“.. 

Jonukas (susikompromitavęs). 
Nelabiau, kaip tu. (visi nutyla, se- 
nutė ima verpti). 

Kastvtė (atsirėmusi ant se- 
nutėš kelių). Kaip senutė moka 
verpti! (po valandėlės). Kodėl se- 
nutė tokia liūdna? (po valandėlės). 
Dabar salta, senutė negali išeiti, 
užtat ir liūdna seniutei? Negera 
žiema? ; 

Senutė (apsimesdama). Et, kur 
čia senam būti linksmam (verp- 
dama). Niekas jo nemyli, niekam 
nebereikalingas... 

Kastytė (nutraukdama senu- 


tės kalbą). Ne, senut, aš myliu se- 
nute... 

Berniukai. Ir aš, ir aš myliu 
(visi puola prie senutės, bet Kas- 
tytė pirm: ji ją apsikabina). 

Senutė (glostydama Kastytę). 
Oi tu, lapele mano, lapele! O ko 
tu savo senutei norėtum, kad tu 
ją taip myli? 

Kastytė. Aš... aš norėčiau; 
kad... kad... senutei būtų vasara... 
šilta... kad senutę visi mylėtų... visi 
vaikai... viskas: saulutė, žylelės, 
kiškeliai, paukšteliai... 

Senutė. ...No, no. 

Kastytė „ir voveraitės ir 
„Vilkeliai ir (storu balsu) lokelis... 

Senutė. O ta-ta-ta! (pameg- 
džiodama). „Ir lokelis“ — kad se- 
nutę suėstų! Tai gera dukraitė! 
Na, jau už tokias malonės tai la- 


bai ačiū (imasi darbo, dėdama- 
si pikta). Nekliudyk! Man reikia 
verpti. 

Kastytė (juokiasi, paskiau 


eina pas berniukus, kurie vartė 

kaž-kokią knygą). | 
Vytukas: Žiūrėk, kas čia? 
Jonukas. Ragana kokia... 
Kastytė. Ne ragana, čia ka- 

ralaitė. Tai yra tokia pasaka. 


Senutė (i ratelio taktą). 


Už kalnų, kur jūros ūžia, 
Auga jovarėlis (vaikai klausosi). 
Sėdi ten sena Laumužė 
Medžio pirkužėlėj. 
Kiškiai, lapės malkas skaldo 
Vėjai pirkią šluoja, 
Varnos, žvirbliai muses gaudo, 
O švirpliai jai groja. 
Saulė verda, o ragauna 
Vaivorykštės juosta, 
aros skalbia, žvaigždės plauna, 
Debesėliai šluosto. 
Aitvarėliai stalą dengia, 
Gulbės lovas kloja, 

Sakalėliai Laumę rengia, 
Meškos trimituoja. 
(Siūlas nutrūksta, senutė nutrau- 
kia pasaką). 

Kastytė. Sakyk, senut, toliau, 
sakyk, mes prižadam ramiai klau- 
syti (visi vaikai pripuola prie se- 
nutės). 

Senutė. Et, kas jums iš tų 
pasakų. Vis pasakos ir pasakos. 
Ar ne geriau teisybė? Taip mėgs- 
tate pavasarėlį. Tad prisiminkite 
verčiau, kaip žaidėte, bėgiojote po 
pieveles po miškelius. 

Kastytė. Oi, senut, mėgstu 
aš pavasarėlį. Tiek daug gėlių... 
Vytukas (permušdamas Kastytės 
kalbą). O kiek žvėrelių, kiek pauk- 
štelių... 

Kastytė. Saulutė taip karšta, 
taip puikiai šviečia... O kad galė- 
čiau, tai tuoj pas jį nubėgčiau... 

Senutė. O vasara? 

Kastytė. Ir vasara puiki. O 
dienų šviesumėlis. Rodos, saulė 
žeme ritinėjasi. 

Vytukas. O rugiai kokie di- 
deli buvo. Pameni, Jonuk, vieną 
kartą buvau pasislėpęs, tai tu ma- 
nęs neradai... 

Jonukas. O prie upės, senut, 
„kaip linksma vasarą. Tik pliušku, 
pliušku su Vytuku per upę... Aš 
tai kuo greičiausiai plaukdavau. 

Vytukas. Pameni, senut, vie- 
ną kartą parnešėme žuvų. Ot 
linksma buvo gaudyti. 

Senutė. Bet ruduo, 
jums netinka. 

Kastytė. Ne, klysti, senut. 
„O grybų, baravykų, pameni, se- 
nut, kiek parnešdavau? 

Senutė. Pamenu, 
o kaipgi. 

Kastytė. O kaip skanūs buvo, 
kai buvau iškepusi su druską? 

Vytukas. O kiek vaisių — 
kriaušių, obuolių sode? 


tur būt, 


pamenu, 

„ Jonukas. Tik senutė obuolių 
negalėjo įkąsti, tik kriaušes... 

Kastytė. Užtat tau daugiau 
tekdavo. (Senutei) Jonukui ir da- 
bar seilės varva, kai kas primena 
kriaušes, obuolius... O, geras buvo 
rudenėlis. Gaila, kad jis jau asi- 
baigė. Tiesa, senut? 

Senutė (atisidusdama). O da- 
bar žiema atkeliavo. 

Kastytė. Užtat dabar nieko 
nebėra. Šalta, sėdėk žmogus prie 
krosnies, pirkioje. 

Jonukas. Aš nemėgstu žie- 
mos. 

Senutė. Och, aš tai visai jos 
nemėgstu. > 

Vaikai. Ir mes jos nemėgsta- 
me, senut. Salta, tamsu, vėjas... 

Kastytė. Nėra geriau, kaip 
pavasarį. 

Jonukas. O man vasara pa- 
tinka, 

Kastytė. O man pavasaris, 
vasara ir rudenėlis, tik ne žiema. 
Tiesa, senut. 

Senutė: Tiesa, tai tiesa, bet 
aš eisiu jums lovutes pakloti, gulti 
laikas (išeina, vaikai stovi nusi- 
minę). 


IL SCENA 


Jonukas. Ko jūs čia nosį nu- 
leidotė. Nereikia pasiduoti tai žie- 
mai pikčiurnai. Norite, aš jums pa- 
grosiu? 

Vytukas ir Kastytė (links- 
mai). Gerai, gerai, pagrok, Joneli! 

Kastytė. Mes su Vytuku pa- 
šoksime. 

Jonukas (paima nuo sienos 
smuiką ir groja dainuodamas Kas- 
tytė ir Vytukas ima šokti). 


Kai mes buvom 
Trys berneliai, 
Visi trys jaunieji, 
Vai did dūda, dūdytėle, 
Visi trys jaunieji. 

Kanklininkas, 
Smuikininkas 
Ir trimitininkas, 

Vai did dūda, dūdytėle, 
Ir trimitininkas. . 


Nusieisiu 

| Rygelę, 

Rinksiu sau dūdelę, 
Vai did dūda, dūdytėle, 

Rinksiu sau dūdele... 


Nusieisiu 
Į Vilnužį, 
Pirksiu sau smuikužį, 

Vai did dūda, dūdytėle, 
Pirksiu sau smuikužį. 


II SCENA 


Senutė (grįžta). Ai, ai, ai, tė- 
vas miega. (Atima ir kabina smui- 
ką). Gulti! 

Vaikai. Dar truputį. Dar anks- 
ti, senut. Pabaik pasaką! 


Senutė. Nė truputį. Tuoj ba- 
telius nusiauti, kojinės reikia pa- 
džiauti. (Vaikai nusivelka, nusiau- 
na, eina gulti, senutė gesina ži- 


buri). (B. d) 


OLOJO; 


Bernelio daina 


Vai, šersiu, šersiu bėrą žirgeli. 
Per visą žiemužėlę, 

Vai, arsiu, arsiu Įygų laukelį, 
Sulaukęs vasarėlės. 


Vai, arsiu, arsiu lygų laukelį, 
Sulaukęs vasarėlės, 

Vai, sėsiu, sėsiu jam avižėlių, 
Suaręs pūdimėlį, 


Vai, sėsiu, sėsiu jam avižėlių, 
Suaręs pūdimėlį, 

Tai šersiu, šersiu bėrą žirgeli 
Auksinėm avižėlėm. 


Vai, žvengs žirgelis mano bėrasis, 
Priėdęs avižėlių, 

Vai, trauks žagrelę iš viso vieko | 
Per visą pūdimėlį. Z. M. 


W 


80 ; VARPELIS 


Nr 5 (40) 


ŽINELĖS 


Šarkiškės. Mūsų sodžius „Var- 
pely“ dar nebuvo minėtas. Kai kas 
gali  pamanyti, kad mes nieko ir 
nesugebame nuveikti. O mes, kaip 
visi kiti vaikai, mėgstame skaityti 
„Varpeli“, pasakaites ir pasakojimus, 
mokame susirinkę užtraukti dainą, 
kurią išmoko mus vyresnieji. 

Per Kalėdas ir mes turėjome 
net dvi eglutes. Jas surengė mums 
atvykę atostogauti moksleiviai. 

Kapiniškės. Mes savo sodžiuje 
turime mokyklą. Į ja ateina vaikų ir 
iš K Mūsų joje prisirenka, 


sako, apie 120. Gaila tik, kad savo 
mokykloje mes negauname lietuviš- 
kų knygelių pasiskaityti. 

Mes sekmadienį susirenkame 
į vieną pirkią paskaityti „Varpelio“, 
pažaisti ir padainuoti. O tuomet links- 
ma pas mus, kaip niekuomet. 

Palūšė. Sausio 9 d. mūsų mo- 
kykloje buvo eglutė. Ją surengė 
mūsų mokytojas M. Galatelis. Mes 
deklamavome eilėraščius ir pagie- 
dojome kalėdinių giesmių. Buvo su 
mumis ir mūsų tėveliai Paskui dar 
žaidėme. V. Zebrauckas. 


KOLO] 


DARBELIAI 


Kieketai 


Kleketai susideda iš šių dalių: ran- 
kenėlės, lentelės ir kūjelio. Ranke- 
nėlė gali buti apvali arba keturkam- 
pė. Jos viršutinis galas geriausiai 
daryti keturkampis su išpiova per 
vidurį, į kurią įstatomas kūjelio ko- 
telis. Kaip pararyti rankenėlė ir kū- 
jelis, matyti iš paveikslėlio. Tik ge- 
rai prisižiūrėkite, ir visa suprasite. 


Ant rankenėlės užmaunama len- 
telė, pritvirtinama, kad ji nejudėtų. 
Po to į išpiovą įstatomas kūjelio ko“ 
telis, — ir kleketai jau padaryti. Da- 
bar galima jais barškinti. 


Wydawca-Leidėjas L. Cicėnas 


Kleketų lentelė galima papuošti 
gražiais išpiaustymais. Taip pat ga- 
lima įvairiai išpiaustyti ir kūjelis. 

Kleketai ne tik žaislas. Juos var- 
toja bažnyčioje prieš Velykas, kada 
neskambina varpais. Kai kur vartoja 
ir tarškalą. 


Ar jūs mokate pasidaryti tarška- 
lą? Parašykite, 

O kodel niekas nieko neparašė- 
te apie šoklį? Gal nemokėjote pa- 
sidaryti? 


LO O LO LO LO LO LO Oa LO O [OO 


LAIŠKŲ DĖŽUTĖ 


Kapiniškietis. „Aušrą“ gavome, ačiū. 
Peržiūrėsime, jei tiks — įdėsime. 
Strazdas. Eilėraščiai mums dar ne- 
tinka, tad neįdėsime. Ačiū už atminimą. 
„M. Proza, atrodo, bus geresnė. 
"Dai: įdėsime kiek vėliau. 
. Š-na. Ne, dar netinka. 
V. N-kas. Ši kartą, deja, nieko ne- 
galėsime įdėti. 
K. ir V. Petkūnai. Pasakas gavome, 
bet dar neperžiūrėjome. Jei tiks—įdėsime. 
Ce lis. Labai gaila mums Tamstos 
darbo, bet nleko negalime įdėti: gilėraš- 
Kao be ritmo, piešiniai piešti rašalu. Dė- 
oja 
Kietis. Nr. 2 gávome, ačių. 


Redaktor-Redaktorius V. Budrevičius 


Drukarnia-Spaustuvė „RUCH“ Wilno 

